এছাড়া বাংলাদেশের অর্থনীতি, শেয়ার বাজারের ব্যাপক প্রশংসা করেন তিনি। তার মতে, বাংলাদেশের শেয়ার বাজারে ৩০০ বিলিয়ন ডলার স্টক রয়েছে, অথচ সেখানে পাকিস্তানের মাত্র ১০০ বিলিয়ন ডলার। বাংলাদেশ প্রতি বছর ৪০ বিলিয়ন ডলার মূল্যের পণ্য বিদেশি রপ্তানি করে সেখানে পাকিস্তান মাত্র ২২ বিলিয়ন ডলার রপ্তানি করে। বাংলাদেশ যে গতিতে উন্নয়ন করছে সেটি পাকিস্তান আরো দশ বছরেও করতে সমর্থ হবে না। সুতরাং পাকিস্তানকে সুইডেন নয় অন্তত বাংলাদেশের মত বানানোর জন্য দেশটির প্রধানমন্ত্রী ইমরান খানকে অনুরোধ করেন তিনি। আরেক জন বক্তা স্বীকার করেন যে বাংলাদেশকে আমরা অবহেলা করে ছেড়ে দিয়েছি, আমরা ভেবেছিলাম যে পাকিস্তানের উন্নয়নে পূর্ব পাকিস্তানের কোন প্রয়োজন নেই। অথচ সেই বাংলাদেশের উন্নয়ন দেখে আমরা বিস্মিত। আমরা এখন বাংলাদেশের মত উন্নয়ন করতে চাই। আমরা পাকিস্তানকে বাংলাদেশের মত উন্নত করে গড়তে চাই।